A kihirdetés módja: kifüggesztés

A kihirdetés napja: 2020. június 25.

**Czukkerné dr. Pintér Erzsébet**

jegyző

**Budapest Főváros VIII. kerület Józsefvárosi Önkormányzat Képviselő-testületének**

**37/2020. (VI.25.) önkormányzati rendelete**

**a Társasházaknak adható önkormányzati támogatásokról szóló**

**49/2017. (XII.20.) önkormányzati rendelet módosításáról**

Budapest Főváros VIII. kerület Józsefvárosi Önkormányzat Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 62. § (3) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. § A Társasházaknak adható önkormányzati támogatásokról szóló 49/2017. (XII.20.) önkormányzati rendelet (a továbbiakban: Rendelet) 1. §-a a következő g. ponttal egészül ki:

*[E rendelet alkalmazásában]*

„g. életveszély elhárítása: szakértői véleménnyel igazolt életveszély elhárítása érdekében végzett munka, hatósági kötelezés alapján elvégzendő munka, víz-, gáz-, elektromos áram-, távfűtési szolgáltatásból való kizárás elhárítása érdekében végzett munka, egyéb halasztást nem tűrő munka.”

2. § A Rendelet 4. § (3) és (4) bekezdése helyébe a következő rendelkezés lép, és a § a következő (5) bekezdéssel egészül ki:

„(3) A Társasház életveszély elhárítása érdekében – pályázati rendszeren kívül - támogatás iránti kérelmet nyújthat be a munka megkezdéséhez, vagy legkésőbb a munka megkezdését követő 30 napon belül.

(4) A Társasház a támogatás iránti kérelmet a 4. melléklet szerinti formanyomtatvány kitöltése útján nyújthatja be.

(5) A Rendelet pályázatra vonatkozó rendelkezéseit a (3) bekezdés szerinti kérelemre is megfelelően kell alkalmazni.”

3. § (1) A Rendelet 5. § (1) bekezdése a következő m) ponttal egészül ki:

*[A pályázathoz csatolni kell]*

„m) a pályázati kiírásban meghatározott egyéb dokumentumokat, (iratokat, igazolásokat, stb.)”

(2) A Rendelet 5. § (2) bekezdése helyébe a következő rendelkezés lép:

„(2) A pályázat kizárólag az összes (1) bekezdés szerinti dokumentum egyidejű benyújtásával érvényes. Dokumentumok utólagos pótlására nincs lehetőség.”

4. § (1) A Rendelet 10. § (1) és (2) bekezdése helyébe a következő rendelkezések lépnek:

„(1) A beérkezett pályázatok megfelelőségét a Polgármesteri Hivatal illetékes szervezeti egysége ellenőrzi, és terjeszti elő a hatáskörrel rendelkező bizottság elé.

\* RENDELKEZÉSEI BEÉPÍTVE A 49/2017. (VI.25.) ÖNKORMÁNYZATI RENDELETBE.

(2) Érvénytelen a pályázat, ha

a) a pályázati kiírásban szereplő határidő után nyújtották be,

b) hiányosan nyújtották be,

c) annak célja nem szerepel a pályázati kiírásban,

d) pályázó adószáma felfüggesztésre, törlésre került.”

(2) A Rendelet 10. § (4) bekezdése helyébe a következő rendelkezés lép:

„(4) A hatáskörrel rendelkező bizottság dönt az előterjesztett pályázatok érvényességéről, és összegszerű javaslatot tesz a polgármesternek az érvényes pályázatok támogatása tárgyában.”

5. § A Rendelet 11. §-a a következő (2a) és (2b) bekezdéssel egészül ki:

„(2a) A támogatási szerződést a Polgármester és a társasház megbízott képviselője írja alá.

(2b) Ha a társasház 10. § (8) bekezdés szerinti értesítést követő 30 napon belül a támogatási szerződést nem írja alá, az elnyert támogatást elveszti.”

6. § A Rendelet 15. §-a helyébe a következő rendelkezés lép:

„15. § E rendelet hatályba lépése előtt benyújtott, de el nem bírált kérelmek a költségvetésben erre a célra biztosított keret rendelkezésre állását követően kerülnek elbírálásra.”

7. § A Rendelet az 1. melléklet szerinti 4. melléklettel egészül ki.

8. § Hatályát veszti a Rendelet

a) 10. § (5) bekezdése,

b) 10. § (6) bekezdés a)-c) pontja.

9. § Ez a rendelet a kihirdetését követő napon lép hatályba.

Budapest, 2020. június 25.

**Czukkerné dr. Pintér Erzsébet** **Pikó András**

jegyző polgármester

*1. melléklet a 37/2020. (VI.25.) önkormányzati rendelethez*

„4. melléklet a 49/2017. (XII.20.) önkormányzati rendelethez

**K É R E L E M**

**(életveszély elhárítása érdekében)**

Társasház/Lakásszövetkezet címe: ……………………………………………………….

Társasház/Lakásszövetkezet helyrajzi száma: …………………………………………

Albetétek és lakások száma: ………………………………………………………………

Magántulajdoni részarány: ………………………………………………………………

A Társasház/Lakásszövetkezet megalakulásának időpontja: …………………………….

Társasház/Lakásszövetkezet bankszámla számai:

Üzemeltetési: ………………………………………………

Felújítási: ………………………………………………….

**Közös képviseletet ellátó***:*

Neve, megnevezése: ……………………………………………………………………

Címe/székhelye: ……………………………………………………………………….

Levelezési címe – ha az eltér a címétől/székhely-címétől: …………………………………………………………………………………………………..

Vezetékes telefonszáma: …………………………………………………………………

Mobiltelefon száma: …………………………………………………………………….

E-mail címe: ……………………………………………………………………………

**A tervezett munkálatok a Társasház/Lakásszövetkezet döntése alapján:**

Az életveszély elhárítása érdekében végzett munka megnevezése:

……………………………………………………………………………………………………

……………………………………………………………………………………………………

…………………………………………………………………………………………………....

A életveszély elhárítása érdekében végzett munka bruttó kivitelezési költsége – az elvégezni kívánt munkálatok kivitelezési és a műszaki ellenőrzés költsége együttesen:.

………………………………………………………………………………………………………..

A Társasház/Lakásszövetkezet által vállalt összeg (önrész): ………………………………………

A Társasház/Lakásszövetkezet által igényelt **vissza nem térítendő** támogatás:

………………………………………………………………………………………………………..

A Társasház/Lakásszövetkezet által igényelt **kamatmentes kölcsön** támogatás összege:

…………………………………………………………………………………………………...

A munkálatok megkezdésének tervezett időpontja, a kivitelezés időbeli ütemezése:

……………………………………………………………………………………………….…..

………………………………………………………………………………………………...…

………………………………………………………………………………………………...…

………………………………………………………………………………………………...…

……………………………………………………………………………………………...........

A Társasház, Lakásszövetkezet kíván-e ezzel a kérelemmel külső pályázathoz csatlakozni:

Igen Nem

Amennyiben külső pályázathoz csatlakozik a külső pályázat megnevezése:

………………………………………………………………...

a Társasház, Lakásszövetkezet által igényelt/elnyert támogatás mértéke, formája:

…………………………………………………………………………………………………...

Az Önkormányzat felé az elmúlt négy évben benyújtott, sikeres korábbi pályázatok részletezése (év, munkanem, kapott támogatási összeg):

…………………………………………………………………………………………………...

…………………………………………………………………………………………………...

Alulírott (képviselő neve): ……………………………………………………………………

Társasház/Lakásszövetkezet képviselője nyilatkozom, hogy a 49/2017. (XII.20.) önkormányzati rendeletben meghatározott feltételeket, előírásokat ismerem, a kérelemben leírtak a valóságnak megfelelőek, a másolatban becsatolt dokumentumok az eredetivel mindenben megegyezők.

Tudomásul veszem, hogy amennyiben a támogatónak, a valóságnak nem megfelelő adatszolgáltatás, vagy az eredetivel nem megegyező dokumentáció benyújtása tudomására jut, a társasházat/lakásszövetkezetet a támogató a támogatás folyósításából kizárja, a támogatási szerződéstől eláll és a társasház/lakásszövetkezet a folyósított támogatást köteles visszafizetni.

Kelt: …………………………………………………………………….

………………………..

képviselő neve, aláírása”

**a Társasházaknak adható önkormányzati támogatásokról szóló 49/2017. (XII. 20.) önkormányzati rendelet módosításáról szóló önkormányzati rendelet indokolása**

**Általános indokolás**

A módosító rendelet a társasházaknak adható önkormányzati támogatások esetében az érvénytelen pályázatok tekintetében tartalmaz új rendelkezéseket.

**Részletes indokolás**

1. §-hoz

A rendelet értelmező rendelkezése kiegészül egy új ponttal.

2. §-hoz

Az életveszély elhárítása érdekében végzett munka kérelemre történő benyújtásának módját, határidejét szabályozza.

3. §-hoz

A pályázathoz csatolandó dokumentumok körét egészíti ki a jövőbeni pályázati kiírásban szereplő csatolandó igazolások, nyilatkozatok, egyéb dokumentumok körével.

4. §-hoz

Az érvénytelen pályázat jogintézményét vezeti be, az érvénytelenség esetköreit határozza meg, az érvénytelen pályázatról való döntési jogkört az illetékes bizottság hatáskörébe utalja.

5. §-hoz

A támogatási szerződés aláírási rendjét határozza meg.

6. §-hoz

A módosító rendelet hatályba lépését megelőzően benyújtott, de el nem bírált pályázatok elbírálási rendjét határozza meg.

7. §-hoz

A rendelet melléklettel egészül ki (életveszély elhárítása érdekében végzett munkára vonatkozó kérelem nyomtatvány).

5-6. §-hoz

Hatályát vesztő és hatályba léptető rendelkezéseket tartalmaz.